24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 306 της 29 Απρ./13 Μαΐου 1975 (ΦΕΚ Α΄  90) Περί ιδρύσεως εκτάκτου αυτοτελούς έδρας παρά τη Πολυτεχνική Σχολή του Πανεπιστημίου Θεσσαλονίκης. Έχοντες υπ’ όψει: 1.Τας διατάξεις των άρθρων 2 (παρ. 3) και 5 (παρ. 3) της από 3.9.1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα». 2.Την απόφασιν της Συνελεύσεως των καθηγητών της Πολυτεχνικής Σχολής του Πανεπιστημίου Θεσσαλονίκης (συνεδρία 10.1.1975) και 3.Την υπ’ αριθ. 160/1975 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Παιδείας και Θρησκευμάτων, αποφασίζομεν: 1.Ιδρύεται παρά τη Πολυτεχνική Σχολή του Πανεπιστημίου Θεσσαλονίκης Β΄ έκτακτος αυτοτελής έδρα Πολεοδομίας, του αυτού περιεχομένου προς την ήδη υφισταμένην ομοίαν, μετονομαζομένην εις «Α΄ έκτακτος αυτοτελής έδρα Πολεοδομίας». 2.Η ως άνω ιδρυομένη έδρα διέπεται υπό της παραγράφου 3 του άρθρου 2 της από 3/3ης Σεπτεμβρίου 1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα». Η άνω έδρα μετατράπηκε σε τακτική έδρα χωρίς μεταβολή του περιεχομένου της από το Π.Δ. 1110/3-11 Δεκ. 1980 (ΦΕΚ Α΄ 281). 